pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-นายกรัฐมนตรีเตรียมลงพื้นที่จังหวัดน่านติดตามการแก้ไขปัญหาป่าต้นน้ำ แนวทางการจัดการที่ดิน และการพัฒนาเมืองน่านอย่างยั่งยืน
วันพุธที่ 21 ธันวาคม 2559
นายกรัฐมนตรีเตรียมลงพื้นที่จังหวัดน่านติดตามการแก้ไขปัญหาป่าต้นน้ํา แนวทางการจัดการที่ดิน และการพัฒนาเมืองน่านอย่างยั่งยืน
พลเอก ประยุทธ์ จันทร์โอชา นายกรัฐมนตรี มีกําหนดการตรวจเยี่ยมจังหวัดน่าน ในวันที่  23 ธันวาคม 2559 โดยมีกําหนดการออกเดินทางเวลา 07.00 น.จากกองการบิน ศูนย์การเคลื่อนย้ายกองทัพบก
ดอนเมือง กรุงเทพมหานคร
ช่วงเช้า เวลา ประมาณ 09.40 น. ณ บริเวณจุดชมวิวบ้านน้ําป้าก หมู่ 7 ตําบลตาลชุม อําเภอท่าวังผา นายกรัฐมนตรีพร้อมคณะรับฟังบรรยายสรุปเรื่อง “โครงการปลูกป่าสร้างคนบนวิถีพอเพียง รักษาต้นน้ํา บรรเทาอุทกภัย จังหวัดน่าน” จากมูลนิธิแม่ฟ้าหลวงในพระบรมราชูปถัมภ์ โดยนายณรงค์ อภิชัย ผู้อํานวยการฝ่ายปฏิบัติการภาคสนาม มูลนิธิแม่ฟ้าหลวง จากนั้น นายกรัฐมนตรีจะเป็นประธานสักขีพยาน ในพิธีมอบหนังสืออนุญาตให้เข้าทําประโยชน์หรืออยู่อาศัยภายในเขตป่าสงวนแห่งชาติ (ป.ส.23) โดยรัฐมนตรีว่าการกระทรวงทรัพยากรธรรมชาติและสิ่งแวดล้อมจะเป็นผู้มอบให้ผู้ว่าราชการจังหวัดน่าน เพื่อนําไปมอบต่อให้กับราษฎรบ้านน้ําป้าก ห้วยธนู ตําบลตาลชุม อําเภอท่าวังผา และราษฎรบ้านน้ํามีด ตําบลเปือ อําเภอเชียงกลาง จากนั้น นายกรัฐมนตรีจะพบปะ กล่าวทักทายประชาชนที่มาให้การต้อนรับ
โดยในช่วงบ่าย เวลาประมาณ 13.00 น. ณ บ้านห้วยส้มป่อย อําเภอเมือง นายกรัฐมนตรีพบปะผู้นําชุมชน เกี่ยวกับแนวทางการพัฒนาเมืองน่านในมิติต่าง ๆ อย่างยั่งยืน ณ บริเวณลานหน้าอาคาร ในโอกาสนี้ นายกรัฐมนตรีพร้อมคณะจะเดินทางไปกราบนมัสการพระพุทธมหาพรหมอุดมสักยมุนี พระประธานจตุรพักตร์ในวิหารหลวง วัดภูมินทร์ ตําบลในเวียง อําเภอเมือง จังหวัดน่าน ก่อนเดินทางกลับกรุงเทพมหานคร ในเวลา 16.00 น
สําหรับการตรวจเยี่ยมจังหวัดน่านในครั้งนี้เพื่อติดตามการแก้ปัญหาพื้นที่ป่าต้นน้ําของจังหวัดน่านซึ่งกําลังถูกทําลายและส่งผลกระทบอย่างหนักต่อพื้นที่ใต้ลุ่มน้ําน่าน รวมถึงภาคกลาง และกรุงเทพมหานคร (แม่น้ําเจ้าพระยาร้อยละ 40 มาจากป่าต้นน้ําน่าน) ปัจจุบันป่าน่านถูกทําลายเพิ่มขึ้น 17.9 % (เทียบจากปี 2545 ถึงปี 2558) และมีแนวโน้มเพิ่มขึ้นทุกปี ทั้งนี้ ปัญหาป่าต้นน้ําน่าน เป็นปัญหาสําคัญด้านความมั่นคงของทรัพยากรธรรมชาติ มีผลกระทบต่อเศรษฐกิจ สังคม ของภูมิภาคโดยรวม รวมถึงวิถีชีวิตของชาวน่าน
พร้อมกันนี้ นายกรัฐมนตรีจะติดตามแนวทางการจัดการที่ดิน การป้องกัน และแก้ไขปัญหาการตัดไม้ทําลายป่า รวมถึงการบุกรุกที่ดิน เช่น การตัดไม้ยางพาราในพื้นที่การบุกรุกที่ดินป่าไม้ โดยเฉพาะสวนยางพาราที่มีเจ้าของเป็นนายทุน และผู้มีอิทธิพล พร้อมติดตามความเข้มแข็งการรวมตัวของชุมชนท้องถิ่นน่านเพื่อปกป้องน่าน ในมิติต่าง ๆ ได้แก่ สิ่งแวดล้อม วัฒนธรรม การท่องเที่ยว วิถีชีวิต และการพัฒนาเศรษฐกิจ
รวมทั้ง รับฟังแนวทางการท่องเที่ยวน่านอย่างยั่งยืน เพื่อเพิ่มความหลากหลายของรูปแบบการให้บริการและการท่องเที่ยวต่าง ๆ โดยส่งเสริมพัฒนาแหล่งท่องเที่ยวใหม่ และให้คนในพื้นที่ชุมชนเข้ามามีส่วนร่วมในการจัดการการท่องเที่ยวมากขึ้น เน้นเรื่องการบริหารจัดการ การพัฒนาแหล่งท่องเที่ยวในชุมชน การให้บริการนักท่องเที่ยว ตลอดจนพัฒนาพื้นที่ชุมชนให้เป็นแหล่งท่องเที่ยว เพื่อสร้างขีดความสามารถทางการบริหารจัดการชุมชน ตามวิสัยทัศน์ว่า “เมืองแห่งความสุข เศรษฐกิจสร้างสรรค์ ธรรมชาติสมบูรณ์ การเกษตรมั่งคั่ง ชุมชนเข้มแข็ง ท่องเที่ยวยั่งยืน”
---------------------------------------------
รัฐบาลไทย-ข่าวทำเนียบรัฐบาล-รองนายกรัฐมนตรีอนุญาตให้ นายชนินทธ์ โทณวณิก ประธานโครงการแปลงโฉมอยุธยา และหัวหน้าทีมภาคเอกชนคณะทำงานสานพลังประชารัฐ ด้านการส่งเสริมการท่องเที่ยวและ MICE (D3)  เข้าเยี่ยมคารวะ
วันพุธที่ 6 กันยายน 2560
รองนายกรัฐมนตรีอนุญาตให้ นายชนินทธ์ โทณวณิก ประธานโครงการแปลงโฉมอยุธยา และหัวหน้าทีมภาคเอกชนคณะทํางานสานพลังประชารัฐ ด้านการส่งเสริมการท่องเที่ยวและ MICE (D3)  เข้าเยี่ยมคารวะ
รองนายกรัฐมนตรีอนุญาตให้ นายชนินทธ์ โทณวณิก ประธานโครงการแปลงโฉมอยุธยา และหัวหน้าทีมภาคเอกชนคณะทํางานสานพลังประชารัฐ ด้านการส่งเสริมการท่องเที่ยวและ MICE (D3)  เข้าเยี่ยมคารวะ
วันนี้ (วันพุธที่ 6 กันยายน พ.ศ. 2560) เวลา 14.00 น. ณ ห้องรับรอง 2 ตึกนารีสโมสร ทําเนียบรัฐบาล
พลเอก ธนะศักดิ์ ปฏิมาประกร รองนายกรัฐมนตรี อนุญาตให้นายชนินทธ์ โทณวณิก ประธานโครงการแปลงโฉมอยุธยา และหัวหน้าทีมภาคเอกชนคณะทํางานสานพลังประชารัฐ ด้านการส่งเสริมการท่องเที่ยวและMICE(D3) และคณะ เข้าเยี่ยมคารวะ
นายชนินทธ์ ฯ และคณะ ได้กล่าวถึงแนวความคิดที่จะพัฒนา จ. อยุธยา ให้เป็นเมืองท่องเที่ยวที่มีศักยภาพ โดยนําจุดแข็งของการเป็นเมืองเก่าที่สวยงาม มีมรดกโลก และเต็มไปด้วยประวัติศาสตร์ที่มีมายาวนาน
ซึ่งในโอกาสนี้ รองนายกรัฐมนตรีได้ให้แนวทางการดําเนินงาน คําแนะนํา ว่าการจัดทําโครงการจะต้องตรงตามความต้องการของประชาชนในพื้นที่ สร้างประโยชน์ ทําให้เกิดความมั่นคงปลอดภัย และเป็นการพัฒนาทางเศรษฐกิจ รวมทั้ง สร้างรายได้ให้กับชุมชน โดยมอบหมายให้ประสานงานกับอธิบดีกรมศิลปากร เพื่อให้การทํางานบูรณาการเป็นแนวทางเดียวกัน
รัฐบาลไทย-ข่าวทำเนียบรัฐบาล-รมว.ดิจิทัลฯ เข้าร่วมงาน “The Limitless Era ขับเคลื่อนประเทศไทย 4.0 ด้วยคลื่น 2300 MHz โครงข่ายอัจฉริยะเพื่อวันพรุ่งนี้”
วันศุกร์ที่ 18 พฤษภาคม 2561
รมว.ดิจิทัลฯ เข้าร่วมงาน “The Limitless Era ขับเคลื่อนประเทศไทย 4.0 ด้วยคลื่น 2300 MHz โครงข่ายอัจฉริยะเพื่อวันพรุ่งนี้”
รมว.ดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เข้าร่วมงาน “The Limitless Era ขับเคลื่อนประเทศไทย 4.0 ด้วยคลื่น 2300 MHz โครงข่ายอัจฉริยะเพื่อวันพรุ่งนี้” โดยมี พลอากาศเอก ประจิน จั่นตอง รองนายกรัฐมนตรี เป็นประธาน ซึ่งงานดังกล่าวเกิดขึ้นจากความร่วมมือของบริษัท ทีโอที จํากัด (มหาชน) รัฐวิสาหกิจในสังกัดกระทรวงดิจิทัลฯ กับ บริษัท โทเทิ่ล แอ็คเซส คอมมูนิเคชั่น จํากัด (มหาชน) หรือ ดีแทค ที่ได้เป็นพันธมิตรในการให้บริการคลื่นความถี่ 2300 MHz เป็นครั้งแรกในประเทศไทย ด้วยโครงข่ายและเทคโนโลยีล้ําสมัย ซึ่งเป็นกุญแจสู่ 5G ในการขับเคลื่อนนโยบาย “ประเทศไทย 4.0” โดยสัญญาทางธุรกิจและความร่วมมือกันในครั้งนี้ เพื่อให้บริการการสื่อสารความเร็วสูงมิติใหม่ของประเทศ เป็นการปักหมุดความก้าวหน้าครั้งสําคัญของอุตสาหกรรมโทรคมนาคม และนับเป็นครั้งแรกของประเทศไทยที่นําเทคโนโลยีล่าสุดของ 4G LTE-TDD มาให้บริการอินเทอร์เน็ตความเร็วสูงทั้งบนโทรศัพท์เคลื่อนที่ และอินเทอร์เน็ตไร้สายประจําที่ (Fixed Wireless broadband) นําไปสู่การยกระดับโครงสร้างพื้นฐานการสื่อสารโทรคมนาคมของประเทศไทยให้ก้าวทันนานาประเทศตามนโยบายของรัฐบาล ด้วยการนําเทคโนโลยีดิจิทัลเข้ามามีบทบาทสําคัญในการขับเคลื่อนเศรษฐกิจและสังคม ส่งเสริมเศรษฐกิจฐานรากให้เข้มแข็งเพิ่มขีดความสามารถในการแข่งขันบนเวทีโลก เมื่อวันที่ 17 พฤษภาคม 2561 ณ โรงแรมอินเตอร์คอนติเนนตัล ถนนเพลินจิต เขตปทุมวัน กรุงเทพฯ
********************
รัฐบาลไทย-ข่าวทำเนียบรัฐบาล-SME D Bank ดูแลผู้ค้าตลาดนัดจตุจักรด้วยใจ ตั้งโต๊ะบริการสินเชื่อดอกเบี้ยถูกถึงถิ่น
วันพุธที่ 20 กุมภาพันธ์ 2562
SME D Bank ดูแลผู้ค้าตลาดนัดจตุจักรด้วยใจ ตั้งโต๊ะบริการสินเชื่อดอกเบี้ยถูกถึงถิ่น
SME D Bank ออกบูธภายในตลาดนัดจตุจักร เดินหน้าให้บริการ “เติมทุน” สินเชื่อดอกเบี้ยพิเศษเพื่อผู้ค้าตลาดนัดจตุจักร  ในโครงการ Hug Chatuchak Hug Thailand
เมื่อวันที่ 16 กุมภาพันธ์ 2562 ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank โดย นายพงชาญ สําเภาเงิน รองกรรมการผู้จัดการ ผู้บริหาร และพนักงาน ออกบูธภายในตลาดนัดจตุจักร เดินหน้าให้บริการ “เติมทุน” สินเชื่อดอกเบี้ยพิเศษเพื่อผู้ค้าตลาดนัดจตุจักร ในโครงการ Hug Chatuchak Hug Thailand ได้แก่ สินเชื่อเถ้าแก่ 4.0 เฉพาะนิติบุคคล ดอกเบี้ยเพียง 0.08%ต่อเดือน คงที่นาน 7 ปี (ตลอดอายุสัญญา) กู้ 1 ล้านบาทผ่อนเพียง 410 บาทต่อวัน และ สินเชื่อเพื่อยกระดับเศรษฐกิจชุมชน บุคคลธรรมดา ใช้ บสย.ค้ําประกันได้ ดอกเบี้ยเริ่มต้นเพียง 0.417%ต่อเดือน หากเป็นนิติบุคคล เหลือเพียง 0.25% ต่อเดือน เป็นต้น โดยตลาดนัดจตุจักรนับเป็นศูนย์กลางการค้าสําคัญ จากจํานวนผู้ค้าเอสเอ็มอีรวมกันกว่า 10,000 ราย จํานวนนักท่องเที่ยวไทยและเทศเข้ามาเยี่ยมชมกว่า 2 แสนคนต่อวัน เกิดมูลค่าการซื้อขายนับพันล้านบาทต่อปี รวมถึง เชื่อมโยงกับผู้ค้ารายย่อยทั่วประเทศ การสนับสนุนผู้ค้าในตลาดจตุจักร จึงช่วยสร้างเศรษฐกิจระดับฐานราก เกิดการสร้างงาน สร้างรายได้ กระจายทั่วประเทศ ทั้งนี้ นอกจากธนาคารจะสนับสนุนด้านการเงินแล้ว ยัง “เติมทักษะ” และ “เติมคุณภาพชีวิต” ผลักดันผู้ค้าตลาดนัดจตุจักรเติบโตอย่างแข็งแกร่ง และยั่งยืน โดยผู้ค้าที่ต้องการเติมทุนในโครงการนี้ คลิกลงทะเบียนได้ที่ https://goo.gl/J7TgiU สอบถามรายละเอียดเพิ่มเติม Call Center 1357
รัฐบาลไทย-ข่าวทำเนียบรัฐบาล-กรมบัญชีกลางกำชับ!! ส่วนราชการให้ปฏิบัติงานด้านการเบิกจ่ายเงินงบประมาณให้ถูกต้องตามกฎ ระเบียบอย่างเคร่งครัด
วันศุกร์ที่ 24 กรกฎาคม 2563
กรมบัญชีกลางกําชับ!! ส่วนราชการให้ปฏิบัติงานด้านการเบิกจ่ายเงินงบประมาณให้ถูกต้องตามกฎ ระเบียบอย่างเคร่งครัด
กรมบัญชีกลางยืนยัน!! กระบวนการเบิกจ่ายเงินผ่านระบบ GFMIS (Government Fiscal Management Information System) คือระบบงานที่ใช้ในการขอเบิกเงินจากคลัง ซึ่งส่วนราชการจะต้องปฏิบัติตามกฎ ระเบียบ การเบิกจ่ายเงินงบประมาณโดยเคร่งครัด
กรมบัญชีกลางยืนยัน!! กระบวนการเบิกจ่ายเงินผ่านระบบ GFMIS (Government Fiscal Management Information System) คือระบบงานที่ใช้ในการขอเบิกเงินจากคลัง ซึ่งส่วนราชการจะต้องปฏิบัติตามกฎ ระเบียบ การเบิกจ่ายเงินงบประมาณโดยเคร่งครัด เพื่อป้องกันไม่ให้เกิดการทุจริตในหน่วยงาน
นางสาววิลาวรรณ พยาน้อย รองอธิบดีกรมบัญชีกลาง ในฐานะโฆษกกรมบัญชีกลาง เปิดเผยว่า จากกรณีที่มีข่าวเกี่ยวกับการยักยอกเงินงบประมาณของส่วนราชการแห่งหนึ่ง โดยระบุว่ามีการขอเบิกผ่านระบบ GFMIS ซึ่งกรณีดังกล่าวเกิดจากความบกพร่องในการปฏิบัติหน้าที่ของเจ้าหน้าที่หน่วยงานที่ไม่ปฏิบัติตามระเบียบการเบิกจ่ายเงินจากคลัง ตามที่กรมบัญชีกลางกําหนดแนวทางไว้
“กรมบัญชีกลางในฐานะหน่วยงานที่กํากับดูแลด้านการเบิกจ่ายเงินงบประมาณ มีภารกิจเกี่ยวกับการตรวจสอบข้อมูลการขอเบิกเงินของส่วนราชการ ได้ดําเนินการภายใต้กฎ ระเบียบและหลักเกณฑ์ที่กําหนดอย่างเคร่งครัด ซึ่งการทุจริตยักยอกเงินงบประมาณแผ่นดินตามข่าวดังกล่าว ไม่ได้เกี่ยวข้องกับระบบ GFMIS แต่อย่างใด ดังนั้น จึงขอเน้นย้ําให้ส่วนราชการทุกแห่งที่ใช้งานระบบ GFMIS ให้ความสําคัญกับการกําหนดสิทธิในการบันทึก อนุมัติ และเข้าถึงข้อมูล โดยเฉพาะอย่างยิ่งการควบคุมดูแลการเบิกจ่ายเงินงบประมาณอย่างเคร่งครัดและรอบคอบ โดยให้ถือปฏิบัติตามกฎ ระเบียบและหลักเกณฑ์ต่าง ๆ ตามที่กําหนด เพื่อป้องกันไม่ให้เกิดการทุจริตในหน่วยงานของรัฐ ทั้งนี้ หลักเกณฑ์ที่ใช้ในการกําหนดสิทธิการเข้าใช้งานในระบบ GFMIS ให้หน่วยงานของรัฐถือปฏิบัติตามหนังสือกระทรวงการคลัง ด่วนที่สุด ที่ กค 0409.3/ว 98 ลงวันที่ 3 กันยายน 2547 ซึ่งยังคงมีผลบังคับใช้ในปัจจุบัน โดยมีการกําหนดหลักเกณฑ์และวิธีปฏิบัติในการใช้งานระบบ GFMIS และระเบียบกระทรวงการคลังว่าด้วยการเบิกเงินจากคลัง การรับเงิน การจ่ายเงิน การเก็บรักษาเงิน และการนําเงินส่งคลัง พ.ศ. 2562 ซึ่งการขอเบิกเงินจากคลัง การอนุมัติการจ่ายเงิน จะต้องปฏิบัติให้เป็นไปตามระเบียบดังกล่าว โดยสามารถศึกษาแนวทาง หลักเกณฑ์และระเบียบที่เกี่ยวข้องกับการใช้งานในระบบบริหารการเงินการคลังภาครัฐแบบอิเล็กทรอนิกส์ ได้ที่เว็บไซต์ https://www.gfmis.go.th” โฆษกกรมบัญชีกลาง กล่าว
รัฐบาลไทย-ข่าวทำเนียบรัฐบาล-องคมนตรี ตรวจเยี่ยม “รพ.เสาไห้เฉลิมพระเกียรติ 80 พรรษา” จ.สระบุรี
วันพฤหัสบดีที่ 28 มิถุนายน 2561
องคมนตรี ตรวจเยี่ยม “รพ.เสาไห้เฉลิมพระเกียรติ 80 พรรษา” จ.สระบุรี
องคมนตรี ตรวจเยี่ยมโรงพยาบาลเสาไห้เฉลิมพระเกียรติ 80 พรรษา อําเภอเสาไห้ จังหวัดสระบุรี พร้อมมอบนโยบายขับเคลื่อนโรงพยาบาลคุณธรรม ใช้แนวคิดหลักเศรษฐกิจพอเพียงคือความพอประมาณและระบบธรรมาภิบาล เพื่อเป้าหมาย ประหยัด-เรียบง่าย-ประโยชน์สูงสุด
วันนี้ (28 มิถุนายน 2561) ที่โรงพยาบาลเสาไห้เฉลิมพระเกียรติ 80 พรรษา จังหวัดสระบุรี นายแพทย์โอภาส การย์กวินพงศ์ รองปลัดกระทรวงสาธารณสุข ให้สัมภาษณ์ว่า ศาสตราจารย์เกียรติคุณ นายแพทย์เกษม วัฒนชัย องคมนตรี ได้มาตรวจเยี่ยมโรงพยาบาลเสาไห้เฉลิมพระเกียรติ 80 พรรษา ซึ่งโรงพยาบาลแห่งนี้เป็น 1 ใน 10 โรงพยาบาลอยู่ในความอนุเคราะห์ของมูลนิธิเทพรัตนเวชชานุกูล มีอัตลักษณ์ร่วมกันคือ “โรงพยาบาลที่เป็นมากกว่าโรงพยาบาล (More than a Hospital)” โดยเป็นโรงพยาบาลต้นแบบด้านแพทย์แผนไทยและแพทย์ทางเลือกระดับเขตที่ได้รับรางวัลโรงพยาบาลคุณธรรม ประจําปี 2560 และเป็นโรงพยาบาลประชารัฐ ประชาชนมีส่วนร่วมในการพัฒนาเพื่อประชาชน โดยมี นายแพทย์สุระ วิเศษศักดิ์ ผู้ตรวจราชการเขตสุขภาพที่ 4 และคณะผู้บริหารให้การต้อนรับ พร้อมนําเยี่ยมชมการดําเนินงาน
นายแพทย์โอภาส กล่าวต่อว่า ศาสตราจารย์เกียรติคุณ นายแพทย์เกษม กล่าวถึงแนวทางการบริหารโรงพยาบาล 5 องค์ประกอบ คือ 1.ใช้ระบบธรรมาภิบาล บริหารจัดการด้วยความโปร่งใส ซื่อสัตย์ ประหยัด ยึดมั่นในสิ่งที่ถูกต้องบนพื้นฐานทางศีลธรรม วัฒนธรรม และหลักกฎหมาย เพื่อเพิ่มประสิทธิภาพและประสิทธิผล เน้น “ประหยัด เรียบง่าย ประโยชน์สูงสุด” 2.โรงพยาบาลคุณภาพ มีคุณภาพในการบริหาร บริการ บุคลากร มีการประกันคุณภาพ และการศึกษาวิจัยเพื่อพัฒนางานและองค์กร เพื่อให้คุณภาพบริการการรักษาพยาบาลดียิ่งขึ้น 3.โรงพยาบาลคุณธรรม สร้างคนดี มีน้ําใจให้มีอยู่ทั่วโรงพยาบาล ให้บริการประชาชนด้วยความรู้คู่คุณธรรม 4.นําปรัชญาเศรษฐกิจพอเพียงมาใช้ และ 5.รมณียสถาน ออกแบบสถานที่และระบบบริการให้สะอาด สะดวก และสบาย
ทั้งนี้ โรงพยาบาลเสาไห้เฉลิมพระเกียรติ 80 พรรษา เป็นโรงพยาบาลขนาดขนาด 30 เตียง ดูแลประชาชน 32,154 คน ให้บริการผู้ป่วยนอกเฉลี่ย 111,623 ครั้งต่อปี มีอัตราการครองเตียงของผู้ป่วยใน ร้อยละ 110.72 โดยผู้รับบริการส่วนใหญ่เป็นโรคที่ป้องกันได้ เช่น โรคเกี่ยวกับกล้ามเนื้อ เบาหวาน ความดันโลหิต มีการใช้ยาลดอาการปวดจํานวนมาก โรงพยาบาลจึงได้นําระบบบริการการแพทย์แบบผสมผสานตามหลักปรัชญาเศรษฐกิจพอเพียงและภูมิปัญญาไทย รวมทั้งการจัดทํากายภาพบําบัด มาบริการผู้ป่วยร่วมด้วย ได้แก่ แพทย์แผนไทย แพทย์แผนจีน แพทย์พื้นบ้านและแพทย์วิถีธรรม
************************* 28 มิถุนายน 2561
รัฐบาลไทย-ข่าวทำเนียบรัฐบาล-ยธ.เชื่อมโยงการดำเนินงานด้านการอำนวยความยุติธรรมระหว่างศูนย์ยุติธรรมชุมชนกับศูนย์ดำรงธรรมในพื้นที่จังหวัดชลบุรี
วันพุธที่ 8 มีนาคม 2560
ยธ.เชื่อมโยงการดําเนินงานด้านการอํานวยความยุติธรรมระหว่างศูนย์ยุติธรรมชุมชนกับศูนย์ดํารงธรรมในพื้นที่จังหวัดชลบุรี
นายธวัชชัย ไทยเขียว รองปลัดกระทรวงยุติธรรม เป็นประธานเปิดโครงการ การขับเคลื่อนการอํานวยความยุติธรรมโดยการเชื่อมโยงระหว่างศูนย์ยุติธรรมชุมชนกับศูนย์ดํารงธรรม จังหวัดชลบุรี
เมื่อวันพุธที่ ๘ มีนาคม ๒๕๖๐ เวลา ๐๙.๐๐ น.
ณ ห้องคอนเวนชั่น ซี โรงแรมแอมบาสซาเดอร์ ซิตี้ จอมเทียน จังหวัดชลบุรี
นายธวัชชัย ไทยเขียว รองปลัดกระทรวงยุติธรรม
เป็นประธานเปิดโครงการ การขับเคลื่อนการอํานวยความยุติธรรม
โดยการเชื่อมโยงระหว่างศูนย์ยุติธรรมชุมชนกับศูนย์ดํารงธรรม จังหวัดชลบุรี
พร้อมทั้งบรรยายพิเศษเรื่อง “การขับเคลื่อนศูนย์ยุติธรรมชุมชน
ภายใต้ภารกิจกระทรวงยุติธรรมและกระทรวงมหาดไทย”
ทั้งนี้ โครงการดังกล่าวจัดขึ้นเพื่อให้คณะกรรมการศูนย์ยุติธรรมชุมชน ผู้นําชุมชน
มีความรู้ ความเข้าใจในภารกิจงานของศูนย์ยุติธรรมชุมชนและกฎหมายที่เกี่ยวข้อง
รวมทั้งระบบการเชื่อมโยงระหว่างศูนย์ยุติธรรมชุมชนกับศูนย์ดํารงธรรมระดับอําเภอ
ศูนย์ดํารงธรรมระดับจังหวัด และสํานักงานยุติธรรมจังหวัดชลบุรี
อันจะนําไปสู่การช่วยเหลือ แนะนําประชาชนในชุมชนของตนเองให้เข้าถึงสิทธิในการบริการของรัฐ
รัฐบาลไทย-ข่าวทำเนียบรัฐบาล-ไทย-จีน ส่งเสริมความร่วมมือด้านการค้า ตั้งเป้าหมาย 140,000 ล้านดอลลาร์สหรัฐ ภายในปี 2564
วันพฤหัสบดีที่ 15 พฤศจิกายน 2561
ไทย-จีน ส่งเสริมความร่วมมือด้านการค้า ตั้งเป้าหมาย 140,000 ล้านดอลลาร์สหรัฐ ภายในปี 2564
ไทย-จีน ส่งเสริมความร่วมมือด้านการค้า ตั้งเป้าหมาย 140,000 ล้านดอลลาร์สหรัฐ ภายในปี 2564
วันนี้ (15 พ.ย. 61) เวลา 16.30 น. (ตามเวลาท้องถิ่นสาธารณรัฐสิงคโปร์) พลเอก ประยุทธ์ จันทร์โอชา นายกรัฐมนตรี พบหารือ Corridor Meeting กับนายหลี่ เค่อเฉียง นายกรัฐมนตรีสาธารณรัฐประชาชนจีน ณ ศูนย์ประชุมและนิทรรศการ Suntec สาธารณรัฐสิงคโปร์ สรุปสาระสําคัญดังนี้
ทั้งสองฝ่ายได้แสดงความยินดีกับพัฒนาการของภายในประเทศของกันและกัน โดยนายกรัฐมนตรีของจีนแสดงความเชื่อมั่นว่า ความร่วมมือไทย-จีนจะรุ่งเรืองต่อไปในอนาคต เนื่องจากทั้งสองประเทศไม่มีปัญหาระหว่างกัน นอกจากนี้ สองฝ่ายได้แสดงเจตนารมณ์ที่จะร่วมกันขับเคลื่อนและบรรลุเป้าหมายการค้าทวิภาคี 140,000 ล้านดอลลาห์สหรัฐฯ ภายในปี 2564 ทั้งนี้ นายกรัฐมนตรียืนยันว่ารัฐบาลไทยให้ความสําคัญเรื่องความปลอดภัยของนักท่องเที่ยว ขณะที่นายกรัฐมนตรีจีนยินดีสนับสนุนการท่องเที่ยวระหว่างกัน และย้ําว่าไทยยังเป็นประเทศหลักในการท่องเที่ยวของจีนต่อไป
นายกรัฐมนตรีแสดงความยินดีต่อการเปิดใช้สะพานกวางตุ้ง ฮ่องกง มาเก๊า ซึ่งจะช่วยส่งเสริมความเชื่อมโยงกันระหว่างพื้นที่ Greater Bay Area & Pan Pearl River Delta และหวังว่าจะมีการส่งเสริมความเชื่อมโยงของภูมิภาคดังกล่าวกับไทยและอาเซียนในอนาคต นอกจากนี้ นายกรัฐมนตรีของจีนยังแสดงความพร้อมที่จะขับเคลื่อนความร่วมมือในด้านต่าง ๆ กับไทยในปีหน้าทีีไทยเป็นประธานอาเซียน เพื่อให้บรรลุข้อตกลงต่างๆ ร่วมกันรวมถึง RCEP ด้วย
รัฐบาลไทย-ข่าวทำเนียบรัฐบาล-กระทรวงดิจิทัลฯ เดินหน้าอบรมเครือข่ายเน็ตอาสาประชารัฐในพื้นที่ภาคใต้จังหวัดยะลา
วันศุกร์ที่ 8 กุมภาพันธ์ 2562
กระทรวงดิจิทัลฯ เดินหน้าอบรมเครือข่ายเน็ตอาสาประชารัฐในพื้นที่ภาคใต้จังหวัดยะลา
กระทรวงดิจิทัลฯ
น.อ. สมศักดิ์ ขาวสุวรรณ์ รองปลัดกระทรวงดิจิทัลเพื่อเศรษฐกิจและสังคม เป็นประธานเปิดการอบรมหลักสูตรการพัฒนาเครือข่ายเน็ตอาสาประชารัฐจังหวัดยะลา ณ ศูนย์ราชการจังหวัดชายแดนภาคใต้ตอนล่าง ศอ.บต. ห้องประชุมใหญ่ ชั้น 2 อําเภอเมือง จังหวัดยะลา เมื่อวันที่ 5 กุมภาพันธ์ 2562 โดยมีผู้เข้าร่วมอบรมครอบคลุม 147 หมู่บ้านเน็ตประชารัฐของจังหวัดยะลา ทั้งนี้ ได้รับเกียรติจาก นายเจษฎา จิตรัตน์ รองผู้ว่าราชการจังหวัดยะลา พร้อมหน่วยงานในสังกัดกระทรวงดิจิทัลฯ และหน่วยงานท้องถิ่นในจังหวัดยะลา ให้การต้อนรับ ทั้งเพื่อเป็นการสร้างเครือข่ายการทํางานของหมู่บ้านเน็ตประชารัฐ มีผู้นําชุมชนและผู้แทนของหมู่บ้านที่อาสาสมัคร เพื่อร่วมเป็นเครือข่ายของกระทรวงดิจิทัลเพื่อเศรษฐกิจและสังคม โดยขับเคลื่อนการใช้ดิจิทัลในหมู่บ้าน ได้แก่ การเกษตร สุขภาพ และท่องเที่ยว รวมไปถึงต่อยอดเพื่อการขายสินค้าชุมชน ทั้งนี้ ผู้เข้ารับการอบรมได้ศึกษาและทดลองใช้แอพพลิเคชั่นเน็ตเครือข่ายเน็ตอาสาประชารัฐ ซึ่งเป็นเครื่องมือในการประชาสัมพันธ์กิจกรรมของชุมชน ประชาสัมพันธ์ข้อมูลชุมชน แจ้งข่าวสาร รวมถึงแจ้งปัญหาเกี่ยวกับเน็ตประชารัฐ เพื่อให้ได้รับการแก้ปัญหาอย่างทันท่วงที หรือรับทราบการดําเนินการแก้ไขปัญหาดังกล่าว นอกจากนี้ยังได้รับความรู้เกี่ยวกับการประยุกต์ใช้เน็ตประชารัฐเรื่องของกระบวนการยุติธรรม โดยผู้แทนจากสํานักงานยุติธรรมจังหวัดยะลาด้วย
****************************
รัฐบาลไทย-ข่าวทำเนียบรัฐบาล-เดินหน้าแก้ปัญหาหนี้นอกระบบ
วันศุกร์ที่ 3 สิงหาคม 2561
เดินหน้าแก้ปัญหาหนี้นอกระบบ
ฐบาลเดินหน้าแก้ไขปัญหาหนี้นอกระบบอย่างจริงจังและต่อเนื่อง โดยสร้างกลไกการทํางานแบบบูรณาการระหว่าง กอ.รมน. – ตํารวจ –ทหาร และส่วนราชการในพื้นที่ เพื่อช่วยเหลือประชาชนอย่างตรงจุด ซึ่งที่ผ่านมาพบว่ามีเจ้าหนี้เงินกู้นอกระบบกว่า 15,000 ราย
เดินหน้าแก้ปัญหาหนี้นอกระบบ
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเดินหน้าแก้ไขปัญหาหนี้นอกระบบอย่างจริงจังและต่อเนื่อง โดยสร้างกลไกการทํางานแบบบูรณาการระหว่าง กอ.รมน. – ตํารวจ –ทหาร และส่วนราชการในพื้นที่ เพื่อช่วยเหลือประชาชนอย่างตรงจุด ซึ่งที่ผ่านมาพบว่ามีเจ้าหนี้เงินกู้นอกระบบกว่า 15,000 ราย ลูกหนี้มากกว่า 350,000 ราย รวมมูลค่าหนี้ 21,000 ล้านบาท ทั้งนี้ เมื่อลูกหนี้ไปขอรับคําปรึกษาจากธนาคารออมสินและ ธ.ก.ส. แล้ว คณะทํางานระดับจังหวัดจะรวบรวมข้อมูลหนี้และเข้าไปช่วยไกล่เกลี่ยเพื่อปรับโครงสร้างหนี้ให้เกิดความเหมาะสมและเป็นธรรมช่วยขยายเวลาผ่อนชําระ ปรับลดอัตราดอกเบี้ยลดลง และส่งเสริมอาชีพให้ลูกหนี้มีรายได้เพื่อนําเงินไปชําระหนี้ได้อย่างมีประสิทธิภาพมากยิ่งขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-มท.ร่วมกับวัดราชบพิธฯ จัดงานมาฆบูชาเชิญชวนร่วมบำเพ็ญกุศลฟังเทศน์ฟังธรรม สืบสานประเพณีโบราณ เปิดให้เดินเทียนตั้งแต่ค่ำ 11 ก.พ.ยันรุ่งเช้า
วันพุธที่ 8 กุมภาพันธ์ 2560
มท.ร่วมกับวัดราชบพิธฯ จัดงานมาฆบูชาเชิญชวนร่วมบําเพ็ญกุศลฟังเทศน์ฟังธรรม สืบสานประเพณีโบราณ เปิดให้เดินเทียนตั้งแต่ค่ํา 11 ก.พ.ยันรุ่งเช้า
มท.ร่วมกับ วัดราชบพิธฯ จัดงานวันมาฆบูชา เชิญชวนพุทธศาสนิกชนร่วมบําเพ็ญกุศล ฟังเทศน์ฟังธรรม และสืบสานประเพณีโบราณการเทศน์ยังรุ่ง เปิดให้เดินเทียนตั้งแต่ค่ํา 11 ก.พ.ยังรุ่งเช้า พร้อมจัดสถานที่รองรับคณะสงฆ์ร่วมแสดงมุทิตาจิตแด่สมเด็จพระสังฆราช องค์ที่ 20
วันนี้ (8 ก.พ.60) เวลา 08.30 น. ที่ห้องประชุม 2 ศาลาว่าการกระทรวงมหาดไทยนายสุทธิพงษ์ จุลเจริญรองปลัดกระทรวงมหาดไทยเป็นประธานประชุมเตรียมการจัดกิจกรรมส่งเสริมพระพุทธศาสนา เนื่องในวันมาฆบูชา พุทธศักราช 2560 (ซึ่งตรงกับวันเสาร์ที่11 กุมภาพันธ์ 2560) ตามที่กระทรวงวัฒนธรรมได้ขอความร่วมมือหน่วยงานภาครัฐและเอกชน ทั้งในส่วนกลาง และส่วนภูมิภาค ร่วมจัดกิจกรรมส่งเสริมพระพุทธศาสนา เนื่องในวันสําคัญดังกล่าว พร้อมเชิญชวนให้ทุกภาคส่วนร่วมกันกับวัดที่อยู่ในพื้นที่ ร่วมจัดงานวันมาฆบูชา เพื่อเปิดโอกาสให้พุทธศาสนิกชนได้เข้าร่วมบําเพ็ญกุศล ฟังเทศน์ฟังธรรมได้โดยสะดวก อันเป็นการเสริมสร้างความรักสามัคคีและความสงบสุขให้เกิดขึ้นในสังคม
นายสุทธิพงษ์ จุลเจริญ รองปลัดกระทรวงมหาดไทยเปิดเผยว่าในส่วนของกระทรวงมหาดไทย ซึ่งอยู่ติดกับวัดราชบพิธสถิตมหาสีมาราม จึงได้รับโอกาสดีให้ร่วมกับทางคณะสงฆ์จัดเตรียมงานบําเพ็ญกุศลวันมาฆบูชาโดยกระทรวงมหาดไทย ได้จัดกิจกรรมส่งเสริมพระพุทธศาสนา“พิธีเดินเทียน และฟังพระธรรมเทศนา เนื่องในเทศกาลมาฆบูชา พุทธศักราช 2560” ณ วัดราชบพิธสถิตมหาสีมารามซึ่งเป็นวัดหลวงสําคัญ และเป็นวัดที่พระมหากษัตริย์ทรงสร้างไว้เป็นวัดประจํารัชกาลที่ 5 และรัชกาลที่ 7 แล้วยังเป็นวัดที่ยังรักษาประเพณีการเทศน์ยังรุ่ง ควบคู่กับการจุดเทียนพระราชทานยังรุ่ง หรือตลอดทั้งคืน อันเป็นประเพณีที่สืบทอดมาแต่โบราณกาล เพื่อให้บังเกิดเป็นผลานิสงส์แด่สมเด็จพระเจ้าอยู่หัวที่ทรงพระราชทานเทียนยังรุ่งให้แก่วัด รวมทั้งเปิดโอกาสให้พุทธศาสนิกชนที่มีเวลาว่างไม่ตรงกันสามารถมาเดินเวียนเทียนรอบพระอุโบสถได้ตลอดเวลา เริ่มตั้งแต่เวลา 18.30 น.ของวันที่ 11 กุมภาพันธ์ จนถึงเวลา 06.00 น.ของวันที่ 12 กุมภาพันธ์ โดยทางกระทรวงมหาดไทย และคณะกรรมการจัดงานจะอํานวยความสะดวก ความปลอดภัย และจัดเทียนสําหรับเวียนเทียนไว้ให้พี่น้องประชาชนอย่างพอเพียง
รองปลัดกระทรวงมหาดไทยกล่าวเพิ่มเติมว่านอกจากนี้ทางคณะกรรมการจัดงานวันมาฆบูชา ยังได้ถือโอกาสหารือเพื่อเตรียมการ สําหรับการจัดสถานที่เพื่อรองรับคณะสงฆ์ และพุทธศาสนิกชนที่ประสงค์จะมาแสดงมุทิตาจิต และถวายมุทิตาสักการะแด่สมเด็จพระสังฆราช องค์ที่ 20 ที่มีพระบรมราชโองการแต่งตั้งสมเด็จพระมหามุนีวงศ์ เจ้าอาวาสวัดราชบพิธ เป็นสมเด็จพระสังฆราชด้วย รวมทั้งได้ประสานกรุงเทพมหานคร เพื่ออํานวยความสะดวกในการจอดรถของพุทธศาสนิกชนที่จะมาเข้าร่วมกิจกรรม ณ วัดราชบพิธสถิตมหาสีมาราม โดยสามารถนํารถยนต์ไปจอดได้ที่ลานคนเมือง ศาลาว่าการกรุงเทพมหานคร ได้ทั้งในวันที่ 11 และ 12 ก.พ. ระหว่างเวลา 06.00 – 19.00 น. และโอกาสนี้ กระทรวงมหาดไทยจึงขอเชิญชวนพี่น้องพุทธศาสนิกชน เข้าร่วมกิจกรรม“พิธีเดินเทียน และฟังพระธรรมเทศนา เนื่องในเทศกาลมาฆบูชา พุทธศักราช 2560”และกิจกรรมวันมาฆบูชา ที่จัดขึ้นในทุกภูมิภาคทั่วประเทศเพื่อความเป็นสิริมงคล เสริมบารมีให้แก่ตนเองและครอบครัวตลอดไป.
ครั้งที่21/2560
รัฐบาลไทย-ข่าวทำเนียบรัฐบาล-นรม. เป็นประธานสักขีพยานในพิธีลงนามบันทึกข้อตกลงความร่วมมือ (MOU)  การเชื่อมโยงข้าว กข 43 และผลิตภัณฑ์น้ำนมข้าว
วันศุกร์ที่ 11 พฤษภาคม 2561
นรม. เป็นประธานสักขีพยานในพิธีลงนามบันทึกข้อตกลงความร่วมมือ (MOU)  การเชื่อมโยงข้าว กข 43 และผลิตภัณฑ์น้ํานมข้าว
นรม. กล่าวชื่นชมการลงนามครั้งนี้ที่ให้โอกาสทั้งเกษตรกรและผู้ประกอบการที่เกี่ยวข้องได้ร่วมมือกันในการเพิ่มมูลค่าผลผลิตข้าวด้วยหลักคิด “การตลาดนําการผลิต”
วันนี้ (11 พฤษภาคม 2561) เวลา 13.30 น. ณ ตึกสันติไมตรี (หลังใน) ทําเนียบรัฐบาล พลเอกประยุทธ์ จันทร์โอชา นายกรัฐมนตรี เป็นประธานสักขีพยานในพิธีลงนามบันทึกข้อตกลงความร่วมมือ (MOU) การเชื่อมโยงข้าว กข 43 และผลิตภัณฑ์น้ํานมข้าว จํานวน 2 ฉบับ ได้แก่
MOU ที่ 1 ระหว่าง Modern Trade ผู้ประกอบการเปรรูปข้าว กข43 และกลุ่มสหกรณ์การเกษตร
MOU ที่ 2 ระหว่าง Modern Trade ผู้ประกอบการแปรรูปผลิตภัณฑ์น้ํานมข้าวและเกษตรกรนาแปลงใหญ่
ทั้งนี้ มีรัฐมนตรีว่าการกระทรวงพาณิชย์ รัฐมนตรีว่าการกระทรวงมหาดไทย และรัฐมนตรีว่าการกระทรวงเกษตรและสหกรณ์ ร่วมให้เกียรติเป็นสักขีพยานทั้ง 2 MOU ดังกล่าวด้วย
หลังจากพิธีร่วมลงนามบันทึกข้อตกลงความร่วมมือ (MOU) ทั้ง 2 ฉบับ เสร็จสิ้นลงแล้ว นายกรัฐมนตรีได้กล่าวแสดงความชื่นชมในความสําเร็จดังกล่าว ซึ่งกรมการค้าภายใน กระทรวงพาณิชย์ ตลอดจนหน่วยงานอื่น ๆ ทั้งภาครัฐและเอกชน ที่ให้ความร่วมมือในการดําเนินงานดังกล่าวจนกระทั่งเกิดความร่วมมือพิธีลงนามในครั้งนี้ ซึ่งนับเป็นต้นแบบที่ดีที่จะมีการขยายความร่วมมือระหว่างภาครัฐและเอกชน ไปสู่พืชเศรษฐกิจอื่น ๆ ต่อไป ซึ่งจะเป็นการยกระดับพร้อมเพิ่มมูลค่า ในการบูรณาการผลิตพืชเศรษฐกิจไม่จํากัดเฉพาะข้าวเท่านั้น
นายกรัฐมนตรีกล่าวย้ําในตอนท้ายว่า ข้าว กข 43 เป็นข้าวที่มีคุณสมบัติพิเศษเนื่องด้วยมีปริมาณน้ําตาลที่ต่ําเหมาะสําหรับผู้ป่วยเบาหวานและโรคไต จึงถือได้ว่าเป็นข้าวทางเลือกสําหรับประชาชนที่ใส่ใจสุขภาพ ซึ่งผ่านการวิจัยรับรองคุณสมบัติจากคณะแพทยศาสตร์โรงพยาบาลรามาธิบดี มหาวิทยาลัยมหิดล ดังนั้น รัฐบาลจึงขอสนับสนุนการดําเนินงานของทุกภาคส่วน ที่ทําให้แนวทางการบริหารจัดการข้าว กข 43 และผลิตภัณฑ์น้ํานมข้าว ซึ่งได้รับความร่วมมือเป็นอย่างดียิ่งจาก Modern Trade และผู้ประกอบการแปรรูปข้าว รวมทั้ง ผู้ประกอบการแปรรูปผลิตภัณฑ์น้ํานมข้าวตามลําดับ โดยจะมีการนําผลิตภัณฑ์เหล่านั้นออกจําหน่ายในท้องตลาดภายในเดือนพฤษภาคมนี้
อนึ่ง Modern Trade ที่ให้การสนับสนุนโครงการนี้ ได้แก่ ห้างเทสโก้โลตัส ห้างเดอะมอลล์ ห้างบิ๊กซี ห้างท๊อปมาร์เก็ต ตลอดจนกลุ่มสหกรณ์การเกษตร จํานวน 8 แห่ง และผู้ประกอบการเกี่ยวกับข้าว จํานวน 7 ราย พร้อมกันนี้ นายกรัฐมนตรีได้ร่วมถ่ายภาพเป็นที่ระลึกกับรัฐมนตรีว่าการกระทรวงฯ ทั้ง 3 กระทรวงดังกล่าว พร้อมด้วยตัวแทนผู้ประกอบการห้างสรรพสินค้าฯ และผู้ประกอบการเกี่ยวกับข้าวทั้ง 2 ประเภท ตลอดจนตัวแทนหัวหน้าส่วนราชการที่เกี่ยวข้องทั้ง 3 กระทรวงฯ ด้วยอัธยาศัยอันดี
.......................................
กลุ่มประชาสัมพันธ์และเผยแพร่ สํานักโฆษก